यूपी: खेल साक्षरता को बढ़ावा देने के लिए निकला वाहन, सरकार से है ये प्रमुख मांग
ये खेल प्रसार वाहन गाजियाबाद से हापुड़, मुरादाबाद, रामपुर, शाहजहांपुर, सीतापुर के रास्ते लखनऊ पहुंचेगा। खास बात ये होगी कि हर रात को ये वाहन किसी न किसी गांव में रुकेगा और वहां के बच्चों को खेलने से जोड़ने की कोशिश करेगा।
गाजियाबाद. शुक्रवार को गाजियाबाद से एक खेल साक्षरता प्रसार वाहन को हरी झंडी दिखाकर रवाना किया गया। इस वाहन को अर्जुन पुरस्कार प्राप्त खिलाड़ियों द्वारा भारत भ्रमण के लिए रवाना किया गया। इस कार्यक्रम का आयोजन एनजीओ स्पोर्ट्स: ए वे ऑफ लाइफ द्वारा किया गया। संस्थआ के अध्यक्ष डॉ. कनिष्क पांडेय ने इस दौरान कहा कि देश में खेल साक्षरता महज 5 फीसदी है और महिलाओं के बीच तो यह मात्र 2.5 फीसदी ही है। ऐसी स्थिति में लोगों को खेल साक्षर बनाएं बिना ओलंपिक मेडल की बात सोचना भी दूर की बात है।Image Source : PTIयूपी: खेल साक्षरता को बढ़ावा देने के लिए निकला वाहन, सरकार से है ये प्रमुख मांगउन्होंने कहा कि खेल साक्षरता प्रसार वाहन इस दिशा में एक पहल है जो गाजियाबाद से शुरू होकर देश के कई गांवों, कस्बों और जिलों से होते हुए यूपी की राजधानी लखनऊ में खत्म होगी। इस दौरान रास्ते में गांव के बच्चों को लघु फिल्में दिखाई जाएंगी। बच्चोंमें खेल साक्षरता बढ़ाने की कोशिश की जाएगी।Image Source : PTIयूपी: खेल साक्षरता को बढ़ावा देने के लिए निकला वाहन, सरकार से है ये प्रमुख मांगआपको बता दें कि ये खेल प्रसार वाहन गाजियाबाद से हापुड़, मुरादाबाद, रामपुर, शाहजहांपुर, सीतापुर के रास्ते लखनऊ पहुंचेगा। खास बात ये होगी कि हर रात को ये वाहन किसी न किसी गांव में रुकेगा और वहां के बच्चों को खेलने से जोड़ने की कोशिश करेगा। इतना ही नहीं, खेल प्रसार वाहन जिस भी जिले से गुजरेगा, वहां के डीएम को कई मांगों को लेकर ज्ञापन सौंपेगा, जिनमें से खेलकूद के लिए आरक्षित भूमि पर खेल की सुविधाएं विकसित करने की मांग अहम है।Image Source : INDIA TVयूपी: खेल साक्षरता को बढ़ावा देने के लिए निकला वाहन, सरकार से है ये प्रमुख मांग